عبر الدولي المغربي السابق مصطفى بيضوضان عن عدم رضاه تجاه المستوى الذي ظهر به عناصر المنتخب الوطني في وديتي غانا وبوركينافاسو. وقال بيضوضان في تصريح لإذاعة راديو مارس مستوى المنتخب بيحيحي والإيجابي فهاد الماتشات هو ربحنا أما السلبيات فهي كثيرة بزاف. وأضاف بيضوضان المقابلات الودية علاش كدار خصوصا فهاد الفترة اللي المنتخب مقبل على مقابلات إقصائيات كأس العالم هنا خاص المدرب يستقر على واحد التشكيلة اللي غادي يلعب بها هاد النافسات ماشي فكل ماتش داخل بتشكيلة مضيف جميع المنتخبات اللي شفت تقريبا عندهم استقرار في التشكيلة لا في المقابلة الاولى لا في الثانية. وتابع بيضوضان صراحة المنتخب بعيد كل البعد على المستوى كاين أخطاء كارثية ما كاينش شراسة وما كاينش أسلوب اللعب. وختم الدولي المغربي السابق هاد الشي كيخوف صراحة حنا قلنا هاد الماتشات الودية دارو باش الجمهور المغربي يطمئن على المنتخب ديالو ولكن دابا كاين تخوف كبير.